open-index/open-wikipedia-markdown huggingface dataset:
Руска петорка

Големата петорка, руската петорка бил назив за група на руски композитори од 19. век. Групата, чиј предводник бил Милиј Балакирев, оформена е во Санкт Петербург под силно влијание на Михаил Глинка. 
Целта на оваа група композитори била да се компонира музика со корени од рускиот фолклор, наместо да се потпираат на европската музичка традиција. Романтизмот силно влијаел во руската култура и национална свест, а негови најважни претставници во музиката впрочем беа овие петорка, во која освен Балакирев членови беа и:
* Александар Бородин (1833-1887)
Роден е во Петроград, учел клавир, флејта и виолончело. Бил доктор по медицински науки, хемиска струка. Во 1862 се приклучува на кругот на Балакирев. Значајни се две негови симфонии, една недовршена опера ,, Кенз Игор ,, два гудачки квартети, клавирски квинтети.. Важи за втемелувач на руската симфонија.

* Николај Римски-Корсаков (1844-1908)
Композитор на оперски приказни, главен претставник на тој вид музика во Русија. Диригент, теоретичар кој е роден во Тихвин во аристократско семејство. Во 1861 се среќава со Балакирев и таа средба ќе има пресудно значење во неговата определба за музика. Напишал 15 опери. Симфонии: Шехерезада и Шпанско Капричо.

* Модест Мусоргски 
Најзначаен меѓу руската петорка. сотел на позиција на уметничкиот реализам. Роден е во 1839 во Карев. Бил подучуван музика од мајка му. Вокален композитор, чии инструментални дела имаат програмски карактер. Позната композиција му е клавирската ,, Слики од изложбата ,, која е повеќе позната во оркестрација на Морис Равел, исто така ,, Ноќи на голото брдо ,, која ќе има влијание врз Дебиси.
* Цезар Кјуи (1835-1918)
Има најмало значење во руската петорка. И покрај тоа што напишал голем број дела, неговото творештво е неповратно минато. Оставил дванаесет опери и соло песни.


Членовите на петорката билe музички образовани и се спротивставувале на групата "Академичари".

Руска Школа:
Во 1859 година во Петроград се основа руското музичко друштво, а следната година исто така и во Москва. Главна цел на ова друштво била организирање на концертна дејност која не зависела само од аристократските кругови. Најголема улога во работата на ова друштво имал Антон Рубинштајн. Најбрзо, под негово раководство се отвора петроградскиот конзерваториум во 1862. Четири години подоцна се отвора во Москва. Браќата Антон и Артур Рубинштајн ,се залагаат за создавање на руската музичка школа врз темели, единствено на изучување на западно европската музика. Од друга страна се појавуваат пет композитори, кои сметаат дека руската музика се развива користејќки ги сите музички руски наследства врз претходно потврдени и изучени музички законитости од западно европското музичко наследство.

Категорија:Руски композитори
Бецендорф (Саксонија-Анхалт)

**Бецендорф** () — општина во округот Алтмарк Залцведел, во Саксонија-Анхалт, Германија.

## Познати луѓе

* Фридрих Клебер, лекар

Beetzendorf Kirche.jpg|Евангелистичка црква во Катенштет
Beetzendorf Kirche kath.jpg|Католичкаата црква во Катенштет
Dorfkirche in Poppau 02.jpg|Евангелистичката селска црква во Катенштет

## Наводи

Категорија:Алтмарк Залцведел
Категорија:Саксонија (пруска покраина)
Калбе (Милде)

**Калбе** () — град во округот Алтмарк Залцведел, во Саксонија-Анхалт, Германија. Се наоѓа приближно 15 километри северно од Гарделеген, на реката Милде. За да се избегне конфузија со Калбе (Зале), тој е наречен *Калбе на Милде*.

## Наводи

Категорија:Алтмарк Залцведел
Категорија:Саксонија (пруска покраина)
Гарделеген

**Гарделеген** () — град во Саксонија-Анхалт, Германија. Се наоѓа на десниот брег на Милде, 20 километри западно од Штендал, на главната железничка линија Берлин-Хановер.

## Меѓународни односи

Гарделеген е збратимен со:

*  Валтроп, Северна Рајна-Вестфалија, Германија
*  Гифхорн, Долна Саксонија, Германија
*  Дарлово, Полска
*  Дамфрис, Обединето Кралство

## Наводи

## Надворешни врски

* Службена страница на Гарделеген

Категорија:Алтмарк Залцведел
Категорија:Ханза
Категорија:Саксонија (пруска покраина)
Упланд

**Упланд** () — историска покраина (*landskap*) на источното крајбрежје на Шведска, севернно од главниот град Стокхолм. Се граничи со покраините Седерманланд, Вестманланд и Јестрикланд како и со езерото Меларен и Балтичкото Море. На малиот ненаселен остров Меркет во Балтикот има крајно мала и чудно обликувана копнена граница со финската автономна покраина Оланд.

## Управа
Традиционалните покраини во Шведска немаат административна улога, туку постојат само како културно-историски целини. Главниот административен округ (*län*) на покраината е Упсала, кој зазема најголем дел од територијата. Меѓутоа, најголем број од населеннието живее во округот Стокхолм. Мали делчиња од покраината влегуваат во окрузите Вестманланд, Јевлеборг и Седерманланд.

## Географија
### Населени места
*Ваксхолм
*Еншепинг
*Ерегрунд
*Естхамар
*Јурсхолм
*Лидинге
*Нортелје
*Сигтуна
*Стокхолм
*Солна
*Сундбиберг
*Упсала

### Факти
* Највисоко место:: Упландсбергет (117 м)
* Најголемо езеро: Меларен
* Архипелаг: Руслаген
* Национални паркови: Енгсе, Фернебофјерден

### Население
Упланд има 1.433.020 жители. Жителите се распоредени во следниве окрузи:

## Историја
Покраината Упланд за првпат јасно се споменува како таква во 1296, заедно со нејзините тогашни составни делови Фјердхундраланд, Атундаланд, Тиундаланд и Руслаген. Главниот град Стокхолм бил поделен на две покраини. Јужната половина му припаѓа на Седерманланд, а северната во Уплан.

## Култура
Археолошкото наоѓалиште Бирка и замокот Дротнингхолм се прогласени за светско наследство на УНЕСКО.

## Наводи

## Надворешни врски
*Упланд - туристички портал
*Упланд  - туристички информации

Категорија:Покраини во Шведска
Сарек (национален парк)

мини|лево|140п|Сарек - бр. 5 на картата на национални паркови во Шведска

**Националниот парк Сарек** (швед. *Sareks nationalpark*) е национален парк во општината Јокмок во Лапонија, северна Шведска. Се граничи со националните паркови Стура Шефалет и Падјеланта. Сарек е популарен за пешачење и планинарење, но не е погоден за почетници.

Паркот има приближно кружен облик, со просечен пречник од 50 км. Во Сарек нема означени патеки, нема угостителски капацитети, и има само два моста. Покрај тоа, ова подрачје е едно од најдождливите во земјата, па затоа активностите зависат од временските услови. Низ паркот има повеќе потоци кои се опасни за минување без претходно искуство.

Делтата на реката Рапа се смета за најубавата во Европа, a врвот на планината Хјерфе дава глетка на целата долина прекриена со мраз.

Во паркот има повеќе планини повисоки од 2.000 метри. Од вкупно 13 врва над 2.000 м надморска височина во Шведска, 6 се наоѓаат во Сарек. Тука се вбројува и планината Саректјоко, која е втора по височина во земјата. Понекогаш за дел од паркот се смета и планината Ака (веднаш северно), со што бројот на врвови над 2.000 м станува 8. Околу 200 врва во паркот достигнуваат барем 1.800 м. Планините ретко се искачуваат поради должината на искачувањето.

На 1.800 надморска височина се наоѓа опсерваторијата Порте, изградена во раниот XX век по иницијатива на природонаучникот Аксел Хамберг. Сиот градежен материјал е донесен на плеќи.

Во Сарек има над 100 ледници. Заедно со неколку други паркови во Шведска, Сарек е најстариот национален парк во Европа (1909-1910).


Податотека:Sarek Skierffe Laitaure Rapadalen.jpg|Брегот на езерото Лајтауре, со планините Тјахкелиј (лево) и Хјерфе (во средина).
Податотека:Sarek_nationalpark_snowsmoke.jpg|Одење по длабок снек со скии
Податотека:Sarek Skierffe Rapadelta.jpg|Речната делта
Податотека:Skiing_in_Sarek.jpg|Зајдисонце во Сарек


## Наводи

## Надворешни врски

* Национален парк Сарек  - Служба за заштита на природата 
* Информации за пешачење по националниот парк Сарек 

Категорија:Национални паркови во Шведска
Категорија:Лапонија
Категорија:Норботен (округ)
Категорија:Лапонија (Шведска)
Модест Мусоргски

thumb|mini|'''Модест Петрович Мусоргски''' (, 1870 година
**Модест Петрович Мусоргски** ; Карев, ( - Санкт Петербург, ) бил руски композитор.
По чин бил официр, но ја напуштил воената служба за да се приклучи на руската петорка, но неговиот уметнички став и оригиналноста на музичкиот израз, кои се заснова на изворниот руски фолклор, останал независен. Во соло песните ги прикажува ликовите од нарадот и го доловува светот на детските доживувања. Во монументалната историска опера „Борис Годунов“ за носител на дејството е ставен народот. Во своето време не бил признаен, но со својот оригинален уметнички јазик отишол далеко пред своите современици и влијаел на импресионистите и композиторите од словенските земји.

## Дела на Мусоргски
**Опери**
* „Ховашчина“
* „Сорочински саем“
* „Борис Годунов“
**Клавирски циклус**: 
* „Слики од изложба“
**Симфонсиска песна**: 
* „Ноќ на пустата планина“
**Циклуси**:
* „Детска соба“
* „Без сонце“
* „Песни и танцувањето на смртта“

For a time Mussorgsky was able to maintain his creative output: his compositions from 1874 include *Sunless*, the *Khovanshchina* Prelude, and the piano suite *[[Pictures at an Exhibition]]* (in memory of Hartmann); he also began work on another opera based on Gogol, *[[The Fair at Sorochyntsi]]* (for which he produced another choral version of *Night on Bald Mountain*).

Категорија:Руски композитори
Категорија:Починати во Санкт Петербург
Дисдорф

**Дисдорф** () — општина во округот Алтмарк Залцведел, во Саксонија-Анхалт, Германија.

## Наводи

Категорија:Алтмарк Залцведел
Васерлебен

**Васерлебен** () — село и поранешна општина во округот Харц, во Саксонија-Анхалт, Германија. Од 1 јануари 2010, е дел од општината Нордхарц.

Категорија:Села во Саксонија-Анхалт
Категорија:Харц (округ)
Категорија:Саксонија (пруска покраина)
Турк Телеком Арена

**Турк Телеком Арена** е фудбалски стадион во Истанбул. Сопственик на стадионот и тим којшто игра на него е Галатасарај. Стадионот има сместивост од 52.652

## Историја
Изградбата на стадионот започнала во 2007, и траела до 2011, кога стадионот бил и официјално отворен.

Категорија:Фудбалски стадиони во Истанбул
Категорија:Спортски зданија во Истанбул
Категорија:Спортски клуб Галатасарај
Категорија:Високотехнолошка архитектура
Категорија:Шишли (Истанбул)
Ракитница (река)

мини|Поглед кон Ракитница
**Ракитница** е река во Босна и Херцеговина, притока на реката Прача.

Извира на висина од 800 м надморска височина кај Степни Дол (недалеку од Вареш). Ја пресекува Рогатичката котлина и попат во неа се влеваат нејзините притоки Берег, Радава и Грачаница, а во самиот град Рогатица има две притоки Топлик и Сутјеска а понатаму и реката Лукавица.

Делот од реката кој тече ниц Рогатица е уреден и регулиран. Во центарот на Рогатица, на Ракитица се наоѓа бањата Закула. Во месноста Саставци (480 м) се влева во реката Прача. Ракитница е долга околу 25 километри.

Категорија:Реки во Босна и Херцеговина
Категорија:Дрински слив
Рзав (река)

**Рзав** е река во Република Српска (Босна и Херцеговина).

Настанува кај селото Вардиште (БиХ), на подрачјето на националниот парк Тара, на границата помеѓу Босна и Херцеговина и Србија, со спојување на реките Бел Рзав и Црн Рзав, по кое кратко тече низ Босна и Херцеговина, каде што потоа во Вишеград се влева во реката Дрина.

Река Рзав тече и покрај Добрун, стар средновековен утврден град, кој бил доста значаен трговски центар на овој најзначаен каравански пат од Средоземјето па сè до централен Балкан. Во втората половина на 14 век бил изграден и манастирот Добрун кој и денес постои. Специфичен е по фреските од 14 век на кои се прикажани српски владетели и членови на ктиторското семејство, а исто така и по значително вредната збирка на икони и црковен мобилијар од кои некои примероци датираат уште од 13 век.

## Поврзано
* Црн Рзав
* Бел Рзав
* Голем Рзав
* Дрина
* Вишеград
* Перуѓачко езеро

Категорија:Реки во Босна и Херцеговина
Категорија:Реки во Србија
Категорија:Дрински слив
Клеце

**Клеце** () — град во округот Алтмарк Залцведел, во Саксонија-Анхалт, Германија. Се наоѓа околу 20 километри северозападно од Гарделеген 35 километри североисточно од Волфсбург.

## Наводи

Категорија:Алтмарк Залцведел
Категорија:Саксонија (пруска покраина)
Модрачко Езеро

mini|thumb|Модрачко Езеро

**Модрачкото Езеро** е акумулационо езеро кое со најголемиот дел се наоѓа во општината Лукавац. Модрачкото Езеро е долго 12 километри, а широко во просек 700 метри со најголема длабочина од 14 метри. Езеро настанало по вештачки пат така што е направена браната на реката Спреча.

Ова езеро привлекува голем број на туристи, пред сè поради убаво уредените плажи во месната заедница Прокосовиќи. Плажата е уредена на должина од околу 1,500 метри, каде што се наоѓаат и ресторани, хотели и спортски објекти. На езерото се одржуваат и наптревари во риболов, како и низа други културно-спортски манифестации.

Категорија:Езера во Босна и Херцеговина
Претседателски избори во Русија (2000)

**Претседателските избори во Руската Федерација** се одржиле на 20 март 2000 година. Актуелниот премиер и вршител на должноста претседател Владимир Путин, победил на изборите во првиот круг.

Вкупно биле номинирани 33 кандидати за претседател, но од нив на крајот само 12 ги исполниле законските прописи. Еден од нив се повлекол непосредно пред истекот на рокот, па останале 11 кандидати: Владимир Путин, Генадиј Зјуганов, Григориј Јавлински, Амангелди Тулујев, Владимир Жириновски, Константин Титов, Ела Памфилова, Станислав Говорухин, Јуриј Скуратов, Александар Подберјоцкин и Умар Џабраилов.

Одлуката за спроведување на претседателски избори, исто така, во Чеченија се гледало како на контроверзност од страна на многу набљудувачи поради воената кампања и загриженост за безбедноста. Парламентарните избори на 19 декември 1999 година биле бојкотирани во Чеченија.

## Наводи

Категорија:Избори во Русија
Категорија:Русија во 2000 година
Дере

**Дере** () — општина во округот Алтмарк Залцведел, во Саксонија-Анхалт, Германија. Дел од реката Залцведел Думе тече низ општината.

## Наводи

Категорија:Алтмарк Залцведел
Нојекруг

**Нојекруг** () — село и поранешна општина во округот Алтмарк Залцведел, во Саксонија-Анхалт, Германија. Од 1 јануари 2010 е дел од општината Дисдорф. Општината се состои од три села Хеделзен, Редигау и Нојекруг. Раката Залцведел Думе извира близу Нојекруг-Хеделзен.

Категорија:Села во Саксонија-Анхалт
Категорија:Алтмарк Залцведел
Арендзе

**Арендзе** () — мал град во округот Алтмарк Залцведел, во сојузната покраина Саксонија-Анхалт, Германија. Наречен е по истоименото езеро, кое се наоѓа северно од градот.

Прогласен е за воздушна бања во 2002 година.

## Наводи

## Надворешни врски

* Официјална страница на Арендзе 

Категорија:Алтмарк Залцведел
Категорија:Саксонија (пруска покраина)
Купи ме

Купи ме е втор студиски албум на групата Т.Б. Трачери. Тој е снимен 2003 година во кино "Фросина" во МКЦ. Снимател е Ален Хаџи-Стефанов(jazz radio). Издаден е под "Трач Рекордс".

## Список на песни

* 1 - Ит кејм фром аутер спејс
* 2 - Танга
* 3 - Чекам чериш
* 4 - Камон тинејџ лавер гирл
* 5 - Со камшик твој
* 6 - Лето
* 7 - Вивиен Вествуд
* 8 - Динг донг
* 9 - Оскар Вајлд
* 10 - Овца на телефон
* 11 - Ќерка
* 12 - Вампира
* 13 - Фризер
* 14 - Ќе ме најдеш
* 15 - Сакам те
* 16 - Низбрдо
* 17 - аутро
Залцведел Думе

**Залцведел Думе** () — лева, западна притока на реката Јецел (исто и: Јеце) во Саксонија-Анхалт (Германија).

## Име

Името на реката, *Dumme*, означува нешто како *Eichenbach* или „дабов поток“, бидејќи *Dumme* доаѓа од старословенскиот збор, *dabu*, што значи „даб“. Така, тоа не е поврзано со германскиот збор „dumm“, што значи „глупав“.

## Тек

Залцведел Думе тече неколку километри јужно од границата со соседната покраина Долна Саксонија во регионот Алтмарк. Извира близу Нојекруг-Хеделзен и поминува низ општината Дере, пред да се влее во Јецел кај Залцведел, откаде доаѓа првиот дел од името.

## Поврзано

* Вустров Думе

Категорија:Реки во Саксонија-Анхалт
Јецел

Реката **Јецел**, која извира во Алтмарк под името **Jeetze** (Јеце), тече од Саксонија-Анхалт низ Долна Саксонија, во Германија. Од нејзиниот извор во близина на селото Дениц, тече кон север низ Бецендорф, Залцведел, Вустров, Лихов и Даненберг, пред да се влее во Елба во Хицакер. Нејзината вкупна должина е 73 километри.

Лева притока на Елба, Јецел самата има неколку притоки, како што се Залцведел Думе и Вустров Думе. Името е словенско и означува *[[јасен]]ов [[поток]]*.

Историски, кога нивото на Елба се зголемувало, ја поплавувала Јецел, која течела кон „назад“ и ја поплавувала околината. Денес, системот на канали ги спречува поплавите.

## Наводи

Категорија:Елпски слив
Категорија:Реки во Саксонија-Анхалт
Категорија:Реки во Долна Саксонија
Чеченски војни

Поимот **Чеченски војни** може да се однесува на:

* Прва чеченска војна (1994–1996);
* Втора чеченска војна (1999–2009).
Роуан Аткинсон

**Роуан Себастијан Аткинсон** — британски глумец комичар и сценарист. Најпознат е  со своите комедии како: (Mr. Bean), (Blackadder), (The Thin Blue Line), (Johnny English) и други. Тој е во списокот на најдобри комичари на Велика Британија.

## Филмографија

* 1979 - Tајната полицајска топка- разни улоги
* 1983 - Никогаш не вели пак - во улога на Најџел Смол-Фосет
* 1989 - Високиот човек - во улога на Рон Андерсон
* 1990 - Вештерките - во улога на Г. Стрингер
* 1994 - Крлаот Лав - во улога на Зазу
* 1997 - Бин - главна улога - Господинот Бин 
* 2001 - Трка со глувци - во улога на Енрико Полини
* 2002 - Скуби Ду - во улога на Емил Мондаваријус
* 2003 - Џони Инглиш - главна улога
* 2003 - Љубов Апсолутно - во улога на Руфус
* 2005 - Задржувајќи ја мама - во улога на Волтер Гудфела
* 2007 - Одморот на Господин Бин - главна улога 
* 2011 - Џони Инглиш Прероден  - главна улога

## Наводи

Категорија:Британски глумци
Категорија:Заповедници на Редот на Британската Империја
Категорија:Живи луѓе
Категорија:Апсолвенти на Оксфордскиот универзитет
Категорија:Британски филмски глумци
Категорија:Добитници на наградата „Лоренс Оливие“
Апенбург-Винтерфелд

**Апенбург-Винтерфелд** () — општина во округот Алтмарк Залцведел, во Саксонија-Анхалт, Германија. Основана е со спојување на претходно независните општини Апенбург, Винтерфелд и Алтензалцведел, на 1 јули 2009.

## Наводи

Категорија:Алтмарк Залцведел
Апенбург

**Апенбург** () — село и поранешна општина во округот Алтмарк Залцведел, во Саксонија-Анхалт, Германија. Од 1 јули 2009 е дел од општината Апенбург-Винтерфелд.

## Историја

Апенбург станал град во текот на средниот век.

## Наводи

Категорија:Села во Саксонија-Анхалт
Категорија:Алтмарк Залцведел
Арендско Езеро

**Арендско Езеро** () — природно езеро во регионот Алтмарк, на северот на Саксонија-Анхалт, Германија. Се наоѓа на 23,3 метри надморска височина и неговата површина е 5,14 км², неговата длабочина е околу 50 метри. Тоа е најголемото и најдлабокото природно езеро во Саксонија-Анхалт. Лежи на врвот на купола од сол. Хидролошки, повеќе или помалку е изолирано со само мали вештачки одливи, поврзувајќи ја реката Елба преку реката Јецел. Водниот капацитет (0,147 млрд. м3) се менува само на секои 100 години. Градот Арендзе и селото Шрампе се наоѓаат на неговите брегови.

## Надворешни врски

Категорија:Езера во Саксонија-Анхалт
Среден Атлантик

мини|десно|300п|Подаците за овој регион се различни во зависност од изворот. Државите обоени во темноцрвена боја обично се сметаат како дел од овој регион а државите обоени со светлоцрвена боја можат, но и немораат да бидат делови од овој овој регион.
**Среден-Атлантик** () е регион во САД. Се наоѓа во североисточниот дел на земјата.

Се состои од следните држави:

* Делавер, држава
* Мериленд, држава
* Њу Џерси, држава
* Њујорк, држава
* Пенсилванија, држава
* Дистрикт Колумбија

Категорија:Области во САД
Пирамида (остров)

:*За другите значења на поимот видете ја [[Пирамида (појаснување)|страницата за појаснување]].*

**Пирамида** (англ. *The Pyramid*) е мал остров јужно од Питовиот Остров во групата Четемски Острови, Нов Зеланд.

## Поврзано
* Четемски Острови
* Список на острови на Нов Зеланд

## Наводи

Категорија:Четемски Острови
Ареал

[мини|десно|280п|Ареал на [евроазиски рис|рисот во Македонија (2002)]]
[мини|десно|300п|Распространетост на [јаворот во светот]]
**Ареал** (од лат. *area* = „подрачје“), **распространетост** или **дистрибуција** e природната распространетост на некоја група растенија или животни, т.е. географското подрачје во кое може да се сретне еден вид.

Поимот има различни варијанти, зависно од контекстот:

* понекогаш се прави разлика помеѓу **автохтон ареал** на еден вид и местата кајшто видот е доведен со човековите активности (намерно или не сакајќи), како и местата каде што е повратен во природата ако бил претходно искоренет.
* кај видовите што живеат во различни подрачја во различни годшни времиња, се користат поимите **летен ареал** и **зимски ареал**.
* кај видеовите кои се размножуваат само во извесен дел од нивниот ареал не важат поимите **расплоден ареал** и **нерасплоден ареал**.
* кај животните што се постојано во движење, се зборува за **природниот ареал**, наспроти местата кајшто видот се јавува како скитник.
* честопати се додаваат географски и временски определници: **македонски ареал** или **ареал пред 1930 г.**

Постојат барем пет вида на распространетост:

* расеана/произволна   *(произволна распределеност)*
* збирна/групирана  *(мнозинството е сконцентрирано во едно подрачје)*
* линеарна             *(поставеноста образува линија)*
* радијална             *(поставеноста образува облик ' х ')*
* правилна/подредена    *(нема никаква произволност, туку видот следат рамномерна шема, како во решетка)*

## Поврзано
* Живеалиште
* Животна средина

## Наводи

Категорија:Биогеографија
Категорија:Демографија
Категорија:Екологија
Категорија:Население
Категорија:Биологија
Категорија:Зоологија
Категорија:Ботаника
Категорија:Германизми
Категорија:Демекологија
Категорија:Еколошки поими
Генобауд (4 век)

**Генобауд** или **Генобавд** бил крал на Франките на крајот на 4 век.

Тој многупати ги напаѓал Римјаните во римската провинција Германија а посебно во Келн помеѓу 380-390. После 388 не се споменува во историските извори со што се смета дека после таа дата веројатно бил мртов.

## Историја

- "*Историјата*" на Сулпис Александар. Епизодата се одиграла помеѓу 384 и 388 за време на владеењето на Максим.

## Извори

* *Историјата* на Сулпис Александар цитирана во *Историја на Франките* од Григориј Турски  (Книга 2, поглавје 9).
* За Генобавд не постои ниеден друг историски доказ.

Категорија:Франки
Категорија:Противник на Стариот Рим
Категорија:Франкиски кралеви
Маркомир

Маркомир (или **Маркомер**) бил крал на Франките, припадници на племето Ампсиварии и на Хатите на крајот на 4 век.

Заедно со брат му Сунон, многупати ја напаѓал римската провинција Германија, особено кај Келн помеѓу 380-390. Во 388, тој разменил заложници и склучил примирје со римскиот генерал Арбогаст. Во 392, ја бранел својата територија борејќи се против истиот тој генерал Арбогаст. Во 400, бил протеран во Етрурија од страна на генералот Стиликон.
## Историја
- "*Историјата*" на Сулпис Александар. Епизодата се одиграла помеѓу 384 и 388 за време на владеењето на Максим.

- "*Историја*" од Сулпис Александар. Епизодата се одиграла во 388 малку по смртта на Виктор, синот на императорот Максим

- "*Историја*" од Сулпис Александар. Епизодата се одиграла во 392 за време на владеењето на Валентинијан II.

## Подоцнежна генеалогија

Според авторот на Liber Historiae Francorum, Маркомир би бил татко на Фарамонд, кој пак би бил таткото на Хлодион Долгокосиот. Оваа генеалогија, напишана повеќе од 330 години после настаните, современите историчари ја сметаат за измислена.

## Извори

* *Историјата* на Сулпис Александар цитирана во *Историја на Франките* од Григориј Турски (Книга 2, поглавје 9).
* За Маркомир не постои ниеден друг историски извор.

Категорија:Франки
Категорија:Противници на Стариот Рим
Категорија:Хати
Категорија:Франкиски кралеви
[Категорија:[Јован Зонара
Малобавд

**Малобавд** е франкиски крал од втората половина на 4 век кој честопати војувал против Алеманите во рамки на римската војска.

## Животопис
Авторите го идентификуваат со истоимениот војник кој, заедно со својот колега а можеби и роднина Маларик, околу 355 застанал во одбрана на Силван, обвинет за предавство. Едниот предложил да оди да го бра Силван додека другиот останал како заложник како гаранција дека двајцата Франки ќе се вратат. Бидејќи Силван наскоро кренал бунт и се прогласил за император, има простор да се мисли дека Римјаните ги убиле неговите двајца бранители ,,, иако Маларик уште еднаш е цитиран во 363 кога царот Јовијан го назначил за *[[магистер еквитум]]* (началник на коњицата). Бидејќи во историјата за Франките се појавуваат два крала со исто име – Малобавд – се претпоставува дека се поврзани со некаква роднинска врска.

Вториот Малобавд се појавува околу 374 во тек на битката против алеманскиот крал Макријан кој ги опустошил франкиските територии откако во заседа го го убил кралот ,. Во 378, тој се борел против Алеманите во војската на царот  Грацијан во тек на Аргентовариската битка, близу Хорбург.. Во тек на битката, тој бил оквалификуван за « крал на Франките »,.

Потоа станал капетан на империјалната гарда на Грацијан околу 380.

## Наводи

### Првостепени извори
* Ammien Marcellin, *Histoire de Rome*, livre XXX, chapitre III.

### Второстепени извори
* 
* .
* .
* .
* .

Категорија:Римски генерали
Категорија:Франки
Категорија:Франкиски кралеви
Споменик на Св. Климент и Наум (Скопје)

**Св. Климент и Наум** претставува монументален бронзен споменик во Скопје. Споменикот бил најавен како дел од т.н. проект Скопје 2014 и бил поставен на 12 јуни 2010 година. На мермерниот постамент од 3,5 метри се поставени двата големи македонски словенски просветители Светите Климент и Наум Охридски, кои се претставени како монаси, а околу самиот постамент поставени се 4 бронсени релјефи, од кои на 3 се прикажани сцени од нивните житија.
Споменикот се наоѓа на Плоштадот Карпошово Востание на левата страна од кејот на Вардар, на влезот на Камениот Мост од страната на Старата Чаршија. Споменикот е изработен во леарницата Фрокаро, во Виченца, Италија и чинел 580.000 евра. Автор на споменикот е Перо Кованцалиев.

## Наводи

## Галерија


File:Monument of Saints Clement and Naum in Skopje 025.JPG|Приказ на Свети Наум и манастирот, релјеф од Споменикот.
File: Monument of Saints Clement and Naum in Skopje 03.JPG|Св. Климент пишува на Глаголица, релјеф од Споменикот.
File:Monument of Saints Clement and Naum in Skopje 04.JPG|Двата просветители на релјеф претставени како просветени дејци.



Климент и Наум
Категорија:Споменици на Св. Климент Охридски
Категорија:Споменици на Св. Наум Охридски
Категорија:Дела на Перо Кованцалиев
Категорија:Македонски дела од 2010 година
Енгсе (национален парк)

мини|лево|140п|Енгсе - бр. 16 на картата
**Енгсе** (швед. *Ängsö*) е национален парк во Шведска. Сместен е во стокхолмскиот архипелаг, помеѓу Нортелје и Стокхолм. До паркот се стигнува само по вода.

## Наводи

## Надворешни врски
* Национален парк Енгсе  - Служба за заштита на природата 

Категорија:Национални паркови во Шведска
Мистер Бин

thumb|Мистер Бин
**Мистер Бин** (), улога на Роуан Аткинсон — еден од најпознатите ликови во светската комедија. Тој е себичен, анархист, малоумен, кој секојдневните работи ги извршува на необичен и смешен начин. Живее во мала куќа во Хајбури, Лондон и секогаш е облечен исто (со црвена граватa и твид џакето), има тенок глас и според филмот од 1997 „Бин“, тој е чувар во галерија за уметност. Никогаш не може сериозно да сфати некоја работа и не ги познава гледиштата на животот. На почетокот на секоја епизода од истоимената серија филмови во шпицата е пуштена музиката „Ecce homo qui est faba“ (Човекот што е грав) и тогаш Мистер Бин паѓа од небото што претполага дека тој е вонземјанин. Со него се снимени два долгометражни филма: „Бин“ и „Одморот на Мистер Бин“, една телевизиска серија (14 епизоди) и една анимирана телевизиска серија.

## Наводи

Категорија:Британски глумци
Џони Инглиш

алт=Премиера на филмот Џони Инглиш|мини|Премиера на филмот Џони Инглиш
**Johnny English** (прочитано: **Џони Инглиш**; *превод English: англичанец, англиски*) е филм од 2003 со комичарот Роуан Аткинсон и е пародија на Џејмс Бонд филмовите. Филмот заработи околу 160 000 000$. Режија е Петар Ховит, продуцент е Тим Беван и е дистрибутиран од студио „Универзал“. Вториот дел „Џони Инглиш Прероден“ излезе октомври 2011.
## Филмот
Откако сите агенти на Британската Тајна Служба МИ7 се убиени само Џони И. останува како единствен жив вработен  во тој сектор на БТС. Кралството е во постојан страв и на Инглиш му ја дава работата за да пронајде кој стои зад целата работа. Инглиш малоумен ги остава непријателите да го украдат кралското злато зад својот грб. Послем ова неговата должност е дадена на други. Знаејќи дека французинот Паскал Саваж (Џон Малкович) стои зад злосторствата решава самиот да го открие. Преку глупи и смешни начини да го постигне тоа тој прави исмев од МИ7 организацијата пошто е навредуван и изрбкан од работа кога се откажува од работата. По неколку дена неговиот асистент Бов и агентот Лора Кампбел успеваат да го убедат да се врати во нивната операција. На крајот од филмот тој успева да докаже дека Саваж и е тој што сака да ја убие британската кралица.

## Наводи

Категорија:Британски филмови
Категорија:Филмови на англиски јазик
Категорија:Филмови од 2003 година
Баркау (река)

**Баркау** или **Береџо** (унгарски: *Berettyó*, ),  е река која извира во Бихор, Романија. Се влева во реката Кереш-Шебеш во Унгарија.

## Градови
*Маргита во Романија
*Беретџоујфалу во Унгарија

## Поврзано
* Список на реки во Унгарија

## Надворешни врски
*Мапа на реката во Унгарија 

Категорија:Реки во Унгарија
Категорија:Реки во Романија
Категорија:Меѓународни реки во Европа
Сана (река)

|stroke-width=}} 
|shape-fill=}}
}}}} 
  | origin = Западна Босна и Херцеговина
  | mouth = Уна 
  | basin_countries = Босна и Херцеговина
  | length = 140
  | elevation = 
  | discharge = 
  | watershed = 
}}

**Сана** е река во северозападниот дел на Босна и Херцеговина. Притока е на реката Уна, која што тече близу Нови Град. Реката Сана е најдолга од сите девет реки коишто течат низ Сански Мост.

## Поврзано
*Уна

Категорија:Реки во Босна и Херцеговина
Фернебофјерден (национален парк)

мини|140п|лево|Фернебофјерден - бр. 15 на картата
**Фернебофјерден**  (швед. *Färnebofjärden*) е национален парк во окрузите Упсала и Јевлеборг, Шведска, на границата помеѓу краиштата Свеаланд и Норланд околу долното течение на реката Далелвен.

## Наводи

## Надворешни врски
* Национален парк Фернебофјерден    

Категорија:Национални паркови во Шведска
Алаговац (езеро)

**Алиговац** (или **Алаговац**) е вештачко езеро во Република Српска, во Босна и Херцеговина. Се наоѓа на околу 4 километри северно од Невесиње, во подножјето на планината Вележ. Ова е најголемо езеро во Невесињската долина. Површината на езерото изнесува околу 40 хектари. Градот Невесиње се снабдува со вода од ова езеро. Езерото е богато со рибом, особено шаран, бел амур и толстолобик. Езеро Алиговац редовно го порибува Спортското риболовно друштво „Заломка“ од Невесиње кое и управува со риболовот на ова езеро.

## Поврзано
* Список на езера во Босна и Херцеговина

## Извори
* Агенција на Република Српска за вода на обласниот речен слив на Сава: Езера во Република Српска 
* Хидрометеоролошки завод на Република Српска: Езера во Република Српска  

Категорија:Езера во Босна и Херцеговина
Винуфосен

**Винуфосен** е највисокиот водопад во Европа, а шести по висина во светот. Се наоѓа во Норвешка. Вкупната висина на водопадот изнесува 860 метри, додека пак најдолгиот пад изнесува 420 метри.

## Наводи

Категорија:Водопади во Норвешка
Коќуша (водопад)

**Коќуша** е водопад во Босна и Херцеговина на реката Младе (Требижат) во Велјаци, општина Љубушки, Босна и Херцеговина. Водопадот е висок 5 метри, а широк околу 50 метри. Во близина на водопадот се наоѓаат млинови и печатници, од кои некои работат и денес.
мини|Водопад Коќуша
## Наводи

## Поврзано
* Кравица

Категорија:Водопади во Босна и Херцеговина
Џохар Дудаев

**Џохар Мусаевич Дудаев** (роден на  — починал на ) — чеченски сепаратист, првиот претседател на самопризнаената Чеченска Република Ичкерија. Во минатото бил генерал-мајор на воздухопловните сили на СССР и единствениот генерал во Советската армија од чеченско потекло.

Роден е на 15 февруари 1944 година во селото Јалхори, Чеченија. Во 1962 година стапил на служба во советската армија. Стигнал до титула генерал-мајор од воздухопловните сили. Учествувал во војната во Авганистан во периодот од 1979 до 1989 година. Во годините 1987-1990 бил командант на дивизијата за стратегиски бомбардери во Естонија.

Во 1990 година Зелимхан Јандарбиев го убедил Дудаев да се врати во Чеченија и да основа национално-револуционерно движење. Во октомври 1991 година со одлука на Врховниот Совет на РСФСР, Чечено-Ингушката република била поделена на дела - Чеченија и Ингушетија. Оваа одлука довела до катализација на националните процеси и многубројни вооружени судири.

На 27 октомври 1991 година бил избран за претседател на Чеченија. Со премолчено одобрение на претседателот започнал прогонот на руското население во републиката. На 1 ноември со својот прв указ ја прогласил независноста на Чеченската Република Ичкерија. На 7 ноември претседателот на Русија Борис Елцин издал декрет за воведување на вонредна состојба во Чеченија. Како одговор на ова Дудаев вовел воена состојба. На 3 март во Рига, Дудаев изјавил дека Чеченија ќе седне на масата за преговори, само во случај доколку Москва ја признае нејзината независност.

На 12 март 1992 година парламентот на Чеченија го прифатил уставот на републиката, со која ја прогласила независноста на Чеченија. Чеченските власти, речиси немале некој поголем организиран отпор и го презеле руското оружје на нивна територија. На 17 април 1993 година Дудаев го распуштил Советот на министри на чеченската република, Парламентот, Уставниот суд и Градското собрание на Грозни и вовел на целата територија на републиката директна претседателска власт и полициски час.

Во декември 1994 година рускиот претседател Борис Елцин го потпишал указ за влегување на руските војници во Чеченија. Од тој момент започнала и потрагата на чеченскиот претседател Дудаев. Против него биле направени три обиди за атентат кои завршиле неуспешно. На 21 април 1996 година во текот на војната во Чеченија, откако претходно и темелно ја разработиле операцијата, руските тајни служби лоцирање сигнал од сателитски телефон на Дудаев во регионот на селото Гехи-Чу, на 30 километри од Грозни. Претходно биле подигнати 2 бомбардери Су-24. Дудаев бил разнесен со наведуван проектил во 1996 година. Авионот го насочил проектилот кон сигналот од мобилниот телефон на Дудаев, додека тој договорал примирје со руски офицери

Категорија:Чеченски политичари
Категорија:Политичари од Комунистичката партија на Советскиот Сојуз
Категорија:Личности од Чеченските војни
Категорија:Претседатели на Чеченија
Категорија:Носители на Орденот на Црвената ѕвезда
Категорија:Носители на Орденот на Црвеното знаме
Џејмс Џул

**Џејмс Прескот Џул** (англиски: *James Prescott Joule*; Салфорд  - Сејл, ) бил англиски физичар и пивар.
Како син на богат пивар, неговото семејство го испрати (заедно со неговиот брат) да го подучува Џон Далтон. По зарвшувањето, како раководител во пиварата на својот татко (која ја водел скоро целиот живот) размислувал за замена на парни машини со тогашниот нов изум, електричен мотор.
Неговата научна работа се заснова на проучувањето на топлината, и нејзината врска со електрицитетот и механиката. Во статијата која 1841. ја испратил во Кралското Друштво покажал дека проводник низ кој поминува електрична струја произведува топлина во количина која е пропорционална на отпорот на проводникот и квадратот на стујата која минува низ него. Овој феномен е познат како Џулов закон.

Преку експериментите покажал дека топлината и работата можат да се претвораат од едно во друго, чувајќи ја нивната кумулативна вредност. Имено, во механиката хидрауличните машини поради триењето дел од работата ја претвораат во топлина, а топлотните машини работата се добива преку величина еквивалентна на топлината. Овој Џулов принцип е познат како механички еквивалент на топлината, во која тој практично го покажал законот за одржување на термодинамичките системи. Овие негови резултати придонеле за дефинирање на првиот принцип на термодинамиката.

Со Лордот Келвин ја развил температурната скала.

Во негова чест денешна SI-единица за работа и енергија го носи името џул (симбол Ј, Џ).

Категорија:Англиски физичари
Категорија:Членови на Кралското друштво
Категорија:Носители на Коплиевиот медал
Категорија:Носители на Кралскиот медал
Категорија:Хидродинамичари
Категорија:Термодинамичари
Категорија:Членови на Американската академија на уметностите и науките
Категорија:Членови на Торинската академија на науките
Јанинско Езеро

**Јанинското Езеро** (грч. *Λίμνη Ιωαννίνων*) или **Памвотида** (*Παμβώτιδα*, *Παμβώτις*) е најголемото езеро во периферијата Епир.

## Географски одлики

Езерото се наоѓа во централниот дел на Јанинскиот округ. Лежи во правецот северозапад-југоисток. На западниот дел од езерото се наоѓа градот Јанина, а на северните брегови на езерото лежи населбата Перама. Останатиот дел од брегот е земјоделско земјиште и шуми.

Долж езерото се сместени и мали рибарски пристаништа и едно поголемо пристаниште за излетнички бродови и наутичари. Езерото има и еден остров на својот источен дел. На тој остров, кој се вика *Ниси* (Нисос), се наоѓа сервис за бродови. Езерото од трите страни север, југ и исток (Митсикели), е опкружено со планини. Грчкиот магистрален пат GR-6 оди долж северните брегови на езерото.

## Наводи

## Надворешни врски
* Слики од Јанинското Езеро - Димитриос Сиутис 
* За Јанинското Езеро GTP  

Категорија:Езера во Грција
Категорија:Епир
Батрахомиомахија

мини|илустрација од германско издание на Батрахомиомахија  од 1878 година
***Батрахомиомахија*** (грчки: Βατραχομυομαχία, од , жаба, , глушец и , битка) или ***Битката на Жабите и Глушецот*** — комичен еп или пародија на Илијадата. Авторството се припишува на Хомер од страна на Старите Римјани, но според Плутарх ова е дело на Пигрес од Халикарнас, брат (или син) на Артемисија, кралицата на Карија и сојузник на Ксеркс. Некои научници денес сметаат дека е дело на анонимен поет од времето на Александар Македонски.

## Содржина
Глушец кој пие вода од езеро го среќава кралот на Жабите, кој го кани кај него дома. Додека кралот Жаба плива преку езерото, Глушецот седи на неговиот грб, се среќаваат со страшната водена змија. Жабата нурнува под вода заборавајќи на Глушецот, кој се удавил. Друг Глушец кој ја видел оваа случка од брегот на езерото, трча да ги извести сите за ова. Глувците се вооружуваат и на кралот Жаба му испраќаат гласник дека стапуваат во војна. Жабите го обвинуваат својот крал, а овој го негира инцидентот.

Во меѓувреме, Зевс гледајќи дека се подготвува војна, им вели на боговите да заземат страни, и посебно Атена да им помага на Глувците. Атена одбива, велејќи дека глувците ѝ сториле досега многу штета. На крајот боговите решаваат да гледаат без да се мешаат. Битката започнува, и Глувците надвладуваат. Зевс ги повикува раковите на помош за да се избегне целосно уништување на жабите. Немоќни да се борат против оклопот на раковите, Глувците се повлекуваат, и еднодневната бвојна завршува на зајдисонце.

## Наводи

## Надворешни врски
* Homer - Batrachomyomachia 
* Wiegran.de - Batrachomyomachia 
* Βατραχομυομαχία - Greek Text

Категорија:Хомер
Категорија:Антички поеми
Анхалт-Битерфелд

мини|Административна зграда во Анхалт-Битерфелд
**Анхалт-Битерфелд** () — округ во Саксонија-Анхалт, Германија. Негов главен град е Кетен.

## Историја

Овој округ бил основан со спојување на поранешните окрузи Битерфелд, Кетен и голем дел од Анхалт-Цербст, како дел реформата во 2007.

## Градови и општини

Округот Анхалт-Битерфелд се состои од следниве општини:

## Наводи

## Надворешни врски

* Официјална страница

Категорија:Историја на Анхалт
Категорија:Анхалт-Битерфелд
Категорија:Поранешни држави и територии во Саксонија-Анхалт
Анхалт-Цербст

**Анхалт-Цербст** () — поранешен округ во сојузната покраина Саксонија-Анхалт, Германија. Се граничел со (од север надесно) окрузите Потсдам-Мителмарк (Бранденбург) и Витенберг, градот Десау и окрузите Кетен, Шенебек и Јерихов.

## Историја

Додека денес Цербст е мал град, тој некогаш заедно со Десау бил еден од двата централни града на Анхалт. Кога државата Анхалт била распуштена во 1603, една од наследничките држави било кнежевството Анхалт-Цербст. Била мала држава со скоро никаква политичка моќ. Во 1793 година, линијата на принцови престанала и Анхалт-Цербст била припоена кон соседното кнежевство **Анхалт-Десау**.

Сегашниот округ бил основан во 1994, со спојување на претходните окрузи Цербст и Рослау со делови од поранешниот округ Грефенхајнихен. Неговите граници се приближно исто со старото кнежевство.

Катарина II од Русија била престолонаследничка на Анхалт-Цербст.

## Географија

Анхалт-Цербст се состои од низини северно од реката Елба. Елба влегува во округот на исток, тече низ југоисточниот дел и потоа ја формира јужната и западната граница на Анхалт-Цербст. Бреговите на Елба во рамките на округот се дел од резерватот Средна Елба. На север се наоѓаат јужните делови на платото Флеминг.

## Грб

## Градови и општини

## Поврзано

* Кнежевство Анхалт-Цербст

## Надворешни врски
*Официјална страница 
*Карта на Саксонија-Анхалт во 1789

Категорија:Историја на Анхалт
Категорија:Држави и територии распаднати во 2007 година
Вилхелм I (Германија)

**Вилхелм I** (;  — ) — цар на Германија и крал на Прусија. Владеел со Прусија од 1861 до 1888 година.
 
## Потекло
Вилхелм се родил како втор син на прускиот крал Фридрих Вилхелм III и неговата жена Луиза од Мекленбург-Штрелиц. Како втор син во семејството на него се сметало дека треба да го наследи престолот иако имал помало образование од неговиот постар брат.

Од 1814 година служел во пруската армија каде што се покажал како доста добар војник. Под водство на маршалот Гебхарт Леберехт фон Блихер војувал во битките кај Лињ и Ватерло против Наполеон Бонапарт. По службата работел како дипломат во преговорите во 1815 година.

Во 1840 година кога починал неговиот татко, крал станал неговиот постар брат Вилхелм IV а Вилхелм се здобил со титулата крунски принц поради тоа што Вилхелм Фридрих IV немал потомци. За време на револуцијата во 1848 година Вилхелм успешно го задушил востанието кое било против владеењето на неговиот брат. Поради тоа тој бил често нарекуван „Картетшенпринц“, што во превод значи „принц-четка“.

## Титули
Вилхелм I ги имал титулите:

* Цар на Германија - 18 јануари 1871 — 9 март 1888
* Крал на Прусија - 2 јануари 1861 — 9 март 1888
* Претедател на Северногерманскиот Сојуз 1 јули 1867 — 18 јануари 1871.

## Извори
# Енциклопедија Британика/Вилхелм I
# https://web.archive.org/web/20071222124050/http://regiments.org/biography/royals/1859wilG.htm

Категорија:Хоенцолерни
Категорија:Германски цареви
Категорија:Кралеви на Прусија
Категорија:Личности овековечени во споменикот „Валхала“
Категорија:Носители на Големиот крст на Легијата на честа
Категорија:Витези на Подвеската
Категорија:Починати во Берлин
Категорија:Носители на Големиот крст на Железниот крст
Категорија:Хесен-Касел
Битерфелд (округ)

**Битерфелд** — поранешен округ во Саксонија-Анхалт, Германија. Се граничел со (од север надесно) градот Десау, округот Витенберг, Делич (Саксонија) и окрузите Залкрајс и Кетен.

## Историја

Округот бил мочуришно и ненаселена област во раниот среден век. Во XII век фламанските доселеници помогнале да се исушат мочуриштата. Во тоа време, Битерфелд бил познат како „фламански град“ во областа. Денешниот округ е скоро ист со старото грофовија Брена, кое владеело со областа од 10-от до XIII век. Подоцна областа станала дел од Саксонија.

Кога Прусија ги добила северните делови на Саксонија (вклучувајќи ја и земјата околу Битерфелд), округот Битерфелд бил основан. По распуштањето на Анхалт некои места на северот биле додадени кон округот.

Владата на Источна Германија се обидела да основа социјалистички индустриски центар во Битерфелд. Градот Битерфелд и целиот округ се озогласени по лошиот и загаден воздух, загадените реки и уништената околина. По германското реобединување се спровеле мерки за промена на овие услови. Денес, индустриските капацитети работат со современи филтри, а регулацијата на отпадните води ги подобрија условите на водата.

## Географија

Реката Мулде поминува низ округот од југ кон север.

## Грб

## Градови и општини

## Надворешни врски

* Службена страница  
* Неслужбена страница
Сунон

**Сунон** или **Суно** бил крал на Франките на крајот на 4 век. Заедно со брат му Маркомир, многупати ја напаѓал римската провинција Германија особено Келн помеѓу 380-390. Во 388, разменил заложници во замена за примирје со римскиот генерал Арбогаст. Во 392, ја бранел својата територија борејќи се против истиот тој генерал Арбогаст. Во 400, по заробувањето на неговиот брат од страна на генералот Стиликон, со својата војска навлегол во Галија. Малку подоцна бил убиен од страна на неговите војници.

## Историја
- "*Историјата*" на Сулпис Александар. Епизодата се одиграла помеѓу 384 и 388 за време на владеењето на Максим.

- "*Историја*" од Сулпис Александар. Епизодата се одиграла во 388 малку по смртта на Виктор, синот на императорот Максим

- "*Историја*" од Сулпис Александар. Епизодата се одиграла во 392 за време на владеењето на Валентинијан II.

## Извори

* *Историјата* на Сулпис Александар цитирана во *Историја на Франките* од Григориј Турски (Книга 2, поглавје 9).
* За Маркомир не постои ниеден друг историски извор.

Категорија:Франки
Категорија:Противници на Стариот Рим
Категорија:Франкиски кралеви
Лапонија (Финска)

мини|десно|250п|Диви предели во Енонтекио
**Лапонија** или **Лаппанд** (фински и севернолапонски: *Lappi*, шведски *Lappland*) е најголемиот и најсеверниот регион во Финска. Општините во него се здружени во регионален совет. Се граничи со Северна Остроботнија на југ, Ботнискиот Залив, окрузите Норботен (Шведска), Финмарк и Тромс (Норвешка) како и со Мурманската област во Русија.

## Историски покраини

Лапонија е одделена од Оулу во 1936. По Втората светска војна, областите Пецамо (Печеншки реон) и Сала му припаднале на Советскиот Сојуз. Според монархистичкиот устав во првата половина на 1918 г, Лапонија требала да стане големо кнежевство, како дел од наследството на предложениот крал на Финска, но ова не се остварило.

Лапонија била една од покраините во Финска, сè до нивното распуштање на 1 јануари 2010.

## Население
Во Лапонија живее околу 3,6% од населението на Финска. Регионот е во голема мера најретко населено подрачје во земјата. Најголеми градови се Рованиеми (админ. центар), Кеми и Торнио. Во 2009 населението броело 183.748 жители, од кои 179.070 како мајчин го говореле фински, 1.473 лапонски, 338 шведски и 2.867 говореле друг јазик. Од лапонските јазици, во регионот се застапени севернолапонскиот, инарсколапонскиот и сколтскиот лапонски јазик.

## Управа
Покраинската служба е овластена од неколку државни министерства. Има за цел да ги застапува државните и регионални цели и замисли на централната администрација.

### Регионален совет
Општините во Лапонија се организирани во еден регион, каде раководството се одвива во заеднички регионален совет наречен Лаплански регионален совет (*Lapin liitto* или *Lapplands förbund*).

### Лапонска роднокрајна област
Лапонците (Сами) се најбројни во најсеверните општини во Лапонија, па затоа тие општини ја образуваат Лапонската роднокрајна област (севлап. *Sámiid ruovttuguovllu*). Овој начин на организација на Лапонците е напореден на регионалното устројство на земјата.

### Општини
мини|десно|300п|Карта на општините во Лапонија
*Енонтекио
*Илиторнио 
*Инари 
*Кеми 
*Кемијарви 
*Кеминма 
*Китила 
*Колари 
*Муонио 
*Пелкосениеми 
*Пело 
*Посио 
*Рануа 
*Рованиеми 
*Савукоски 
*Сала 
*Симо 
*Соданкила 
*Тервола 
*Торнио 
*Утсјоки

## Белешки

## Поврзано
*Лани
*Лапонци
*Сапми

## Надворешни врски

*Регионален совет на Лапланд
*Лапонија - Финска  – официјален туристички портал
*

Финска
Категорија:Региони во Финска
Категорија:Држави и територии настанати во 1936 година